** **

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA ZMIJAVCI**

**JEDINSTVENI UPRAVNI ODJEL**

**KLASA: 112-02/18-01/16**

**URBROJ: 2129-10-03-18-1**

Zmijavci, 13.06.2018.godine

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11 i 04/18), pročelnik Jedinstvenog upravnog odjela Općine Zmijavci raspisuje:

**OGLAS**

za prijam u radni odnos na određeno vrijeme

**KOORDINATOR AKTIVNOSTI projekta „Zaželi kvalitetu života u Zmijavcima“** - 1 izvršitelj/ica na određeno vrijeme 24 mjeseca uz probni rad od tri mjeseca.

**Opis poslova:**

Kontrola rada žena zaposlenih kao gerontodomaćica, kontrola uspješnosti provedbe, kontrola i analiza dnevnika rada, komunikacija i kontrola krajnjih korisnika.

**Opći uvjeti za prijam u službu:**

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

**Posebni uvjeti za prijam u službu:**

- SSS – srednja stručna sprema

- najmanje dvije godine radnog iskustva na odgovarajućim poslovima

- poznavanje rada na računalu

- položen vozački ispit B kategorije.

Na oglas se mogu javiti osobe oba spola. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (”Narodne novine” broj 86/08, 61/11 i 04/18).

**Uz pisanu prijavu kandidati su dužni priložiti:**

- životopis

- dokaz o hrvatskom državljanstvu (preslika domovnice ili osobne iskaznice)

- dokaz o završenoj srednjoj školi (preslika svjedodžbe)

- preslika vozačke dozvole

- potvrda HZMO-a o podatcima evidentiranim u evidencijama HZMO-a

- potvrda o vođenju u evidenciji HZZ-a,

- uvjerenje nadležnog tijela da se protiv kandidata ne vodi kazneni postupak i da nije osuđivan za kaznena djela iz članka 15. Zakona o službenicima i namještenicima u lokalnoj i područnoj (regionalnoj) samoupravi (u izvorniku, ne stariji od 6 mjeseci)

- vlastoručno potpisanu izjavu da ne postoje zapreke za prijam u službu iz članka 16. Zakona o službenicima i namještenicima u lokalnoj i područnoj (regionalnoj) samoupravi.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenje rješenja o prijmu u službu.

Kandidati koji ostvaruju pravo prednosti pri zapošljavanju, dužni su u prijavi na natječaj pozvati se na to pravo i imaju prednost u odnosu na sve ostale kandidate samo pod jednakim uvjetima.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Postupak provedbe Oglasa obuhvaća obveznu provjeru znanja i sposobnosti koja će se provesti putem pisanog testiranja i intervjua. Na prethodnu provjeru znanja i sposobnosti moći će pristupiti samo kandidati koji ispunjavaju formalne uvjete iz Oglasa, a na intervju samo kandidati koji su ostvarili najmanje 50% bodova iz svakog pravnog područja provjere na pisanom testiranju.

Ako kandidat ne pristupi prethodnoj provjeri znanja, smatra se da je povukao prijavu na Oglas.

Na web-stranici Općine Zmijavci, www.zmijavci.hr bit će naveden opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni izvori za pripremanje kandidata za tu provjeru. Na istoj web-stranici, te na oglasnoj ploči Općine Zmijavci, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave s dokazima o ispunjavanju traženih uvjeta dostavljaju se u roku od 8 (osam) dana od objave ovog Oglasa na oglasnoj ploči Hrvatskog zavoda za zapošljavanje Imotski, na adresu: Općina Zmijavci, Domovinskog rata 161, 21266 Zmijavci s naznakom "Oglas za koordinatora aktivnosti projekta Zaželi kvalitetu života u Zmijavcima“.

O rezultatima oglasa kandidati će biti obaviješteni u zakonskom roku.

PROČELNIK:

Mirko Šumelj